Līgums par Konstitūciju Eiropai - Protokoli un Pielikumi - 34.Protokols par pārejas noteikumiem attiecībā uz Savienības iestādēm un struktūrām



Oficiālais Vēstnesis 310 , 16/12/2004 Lpp. 0382 - 0388



34. PROTOKOLS PAR PĀREJAS NOTEIKUMIEM ATTIECĪBĀ UZ SAVIENĪBAS IESTĀDĒM UN STRUKTŪRĀM AUGSTĀS LĪGUMSLĒDZĒJAS PUSES, TĀ KĀ, lai organizētu pāreju no Eiropas Kopienas un Eiropas Savienības, kura nodibināta ar Līgumu par Eiropas Savienību, uz Eiropas Savienību, kura nodibināta ar Līgumu par Konstitūciju Eiropai un kura ir abu iepriekšminēto tiesiskā pēctece, ir nepieciešams paredzēt pārejas noteikumus, kurus piemēro, kamēr nav pilnībā stājušies spēkā visi Konstitūcijas noteikumi un to īstenošanai nepieciešamie instrumenti, IR VIENOJUŠĀS par šādiem noteikumiem, ko pievieno Līgumam par Konstitūciju Eiropai un Eiropas Atomenerģijas kopienas dibināšanas līgumam. I SADAĻA NOTEIKUMI PAR EIROPAS PARLAMENTU 1. Pants 1. Saskaņā ar Konstitūcijas I-20. panta 2. punkta otro daļu Eiropadome pietiekami savlaicīgi pirms 2009. gada parlamenta vēlēšanām pieņem eirolēmumu, ar ko nosaka Eiropas Parlamenta sastāvu. 2. Parlamenta pilnvaru laikposmā no 2004. gada līdz 2009. gadam no katras dalībvalsts ievēlēto pārstāvju sastāvs un skaits Eiropas Parlamentā paliek tāds pats, kāds tas ir Līguma par Konstitūciju Eiropai spēkā stāšanās dienā, un pārstāvju skaits ir šāds: Beļģija | 24 | Čehijas Republika | 24 | Dānija | 14 | Vācija | 99 | Igaunija | 6 | Grieķija | 24 | Spānija | 54 | Francija | 78 | Īrija | 13 | Itālija | 78 | Kipra | 6 | Latvija | 9 | Lietuva | 13 | Luksemburga | 6 | Ungārija | 24 | Malta | 5 | Nīderlande | 27 | Austrija | 18 | Polija | 54 | Portugāle | 24 | Slovēnija | 7 | Slovākija | 14 | Somija | 14 | Zviedrija | 19 | Apvienotā Karaliste | 78. | II SADAĻA NOTEIKUMI PAR EIROPADOMI UN PADOMI 2. Pants 1. Konstitūcijas I-25. panta 1., 2. un 3. punkta noteikumi par kvalificēta balsu vairākuma definīciju Eiropadomē un Padomē stājas spēkā 2009. gada 1. novembrī pēc 2009. gada Eiropas Parlamenta vēlēšanām, kā noteikts Konstitūcijas I-20. panta 2. punktā. 2. Neskarot Konstitūcijas I-25. panta 4. punktu, līdz 2009. gada 31. oktobrim spēkā ir turpmāk izklāstītie noteikumi. Eiropadomes un Padomes lēmumiem, kam nepieciešams kvalificēts balsu vairākums, locekļu balsis vērtē šādi: Beļģija | 12 | Čehijas Republika | 12 | Dānija | 7 | Vācija | 29 | Igaunija | 4 | Grieķija | 12 | Spānija | 27 | Francija | 29 | Īrija | 7 | Itālija | 29 | Kipra | 4 | Latvija | 4 | Lietuva | 7 | Luksemburga | 4 | Ungārija | 12 | Malta | 3 | Nīderlande | 13 | Austrija | 10 | Polija | 27 | Portugāle | 12 | Slovēnija | 4 | Slovākija | 7 | Somija | 7 | Zviedrija | 10 | Apvienotā Karaliste | 29. | Gadījumos, kad saskaņā ar Konstitūciju akts ir jāpieņem pēc Komisijas priekšlikuma, tas ir pieņemts, ja "par" ir vismaz 232 balsis, kas pārstāv locekļu vairākumu. Pārējos gadījumos lēmums ir pieņemts, ja "par" ir vismaz 232 balsis, kas pārstāv vismaz divas trešdaļas locekļu. Ja Eiropadome vai Padome pieņem aktu ar kvalificētu balsu vairākumu, Eiropadomes vai Padomes loceklis var lūgt veikt pārbaudi, lai pārliecinātos par to, ka dalībvalstis, kas veido kvalificēto balsu vairākumu, aptver vismaz 62 % no visiem Savienības iedzīvotājiem. Ja konstatē, ka tā nav, aktu nepieņem. 3. Turpmākiem pievienošanās gadījumiem 2. punktā minēto minimumu aprēķina tā, lai nodrošinātu, ka balsīs izteiktais kvalificētā balsu vairākuma minimums nepārsniedz minimumu, kurš izriet no tabulas, kas ietverta Deklarācijā par Eiropas Savienības paplašināšanos, kura pievienota Nicas Līguma pieņemšanas konferences Nobeiguma aktam. 4. Turpmāk norādītie noteikumi, kas attiecas uz kvalificētā balsu vairākuma definīciju, stājas spēkā 2009. gada 1. novembrī: - Konstitūcijas I-44. panta 3. punkta trešā, ceturtā un piektā daļa; - Konstitūcijas I-59. panta 5. punkta otrā un trešā daļa; - Konstitūcijas I-60. panta 4. punkta otrā daļa; - Konstitūcijas III-179. panta 4. punkta trešā un ceturtā daļa; - Konstitūcijas III-184. panta 6. punkta trešā un ceturtā daļa; - Konstitūcijas III-184. panta 7. punkta trešā un ceturtā daļa; - Konstitūcijas III-194. panta 2. punkta otrā un trešā daļa; - Konstitūcijas III-196. panta 3. punkta otrā un trešā daļa; - Konstitūcijas III-197. panta 4. punkta otrā un trešā daļa; - Konstitūcijas III-198. panta 2. punkta trešā daļa; - Konstitūcijas III-312. panta 3. punkta trešā un ceturtā daļa; - Konstitūcijas III-312. panta 4. punkta trešā un ceturtā daļa; - 1. panta otrā, trešā un ceturtā daļa un 3. panta 1. punkta otrā, trešā un ceturtā daļa Protokolā par Apvienotās Karalistes un Īrijas nostāju saistībā ar politiku, kas attiecas uz kontroli pie robežām, patvērumu un imigrāciju, kā arī saistībā ar tiesu iestāžu sadarbību civillietās un policijas sadarbību; - 1. panta otrā, trešā un ceturtā daļa un 5. panta trešā, ceturtā un piektā daļa Protokolā par Dānijas nostāju. Līdz 2009. gada 31. oktobrim gadījumos, kad balsošanā piedalās ne visi Padomes locekļi, un īpaši gadījumos, kas paredzēti šā punkta pirmajā daļā uzskaitītajos noteikumos, kvalificētais balsu vairākums ir tāda pati vērtēto balsu attiecība un Padomes locekļu skaita attiecība un, vajadzības gadījumā, tāda pati iesaistīto dalībvalstu iedzīvotāju attiecība, kāda noteikta 2. punktā. 3. Pants Kamēr nav stājies spēkā Konstitūcijas I-24. panta 4. punktā minētais eirolēmums, Padome var sanākt I-24. panta 2. un 3. punktā minētajos sastāvos, kā arī citos sastāvos, kas ir noteikti sarakstā, kuru apstiprina ar Vispārējo lietu Padomes pieņemtu eirolēmumu, to pieņemot ar vienkāršu balsu vairākumu. III SADAĻA NOTEIKUMI PAR KOMISIJU, TOSTARP SAVIENĪBAS ĀRLIETU MINISTRU 4. Pants Komisijas locekļi, kas ir amatā dienā, kad stājas spēkā Līgums par Konstitūciju Eiropai, paliek amatā līdz amata pilnvaru termiņa beigām. Tomēr dienā, kad amatā tiek iecelts Savienības ārlietu ministrs, beidzas amata pilnvaru termiņš Komisijas loceklim ar tādu pašu pilsonību kā Savienības ārlietu ministram. IV SADAĻA NOTEIKUMI PAR PADOMES ĢENERĀLSEKRETĀRU, AUGSTO PĀRSTĀVI KOPĒJĀS ĀRPOLITIKAS UN DROŠĪBAS POLITIKAS JAUTĀJUMOS UN PADOMES ĢENERĀLSEKRETĀRA VIETNIEKU 5. Pants Padomes ģenerālsekretāra, Augstā Pārstāvja kopējās ārpolitikas un drošības politikas jautājumos un Padomes ģenerālsekretāra vietnieka amata pilnvaru laiks beidzas dienā, kad stājas spēkā Līgums par Konstitūciju Eiropai. Padome ieceļ ģenerālsekretāru saskaņā ar Konstitūcijas III-344. panta 2. punktu. V SADAĻA NOTEIKUMI PAR PADOMDEVĒJĀM STRUKTŪRĀM 6. Pants Kamēr nav stājies spēkā Konstitūcijas III-386. pantā minētais eirolēmums, Reģionu komitejas locekļu sadalījums ir šāds: Beļģija | 12 | Čehijas Republika | 12 | Dānija | 9 | Vācija | 24 | Igaunija | 7 | Grieķija | 12 | Spānija | 21 | Francija | 24 | Īrija | 9 | Itālija | 24 | Kipra | 6 | Latvija | 7 | Lietuva | 9 | Luksemburga | 6 | Ungārija | 12 | Malta | 5 | Nīderlande | 12 | Austrija | 12 | Polija | 21 | Portugāle | 12 | Slovēnija | 7 | Slovākija | 9 | Somija | 9 | Zviedrija | 12 | Apvienotā Karaliste | 24. | 7. Pants Kamēr nav stājies spēkā Konstitūcijas III-389. pantā minētais eirolēmums, Ekonomikas un sociālo lietu komitejas locekļu sadalījums ir šāds: Beļģija | 12 | Čehijas Republika | 12 | Dānija | 9 | Vācija | 24 | Igaunija | 7 | Grieķija | 12 | Spānija | 21 | Francija | 24 | Īrija | 9 | Itālija | 24 | Kipra | 6 | Latvija | 7 | Lietuva | 9 | Luksemburga | 6 | Ungārija | 12 | Malta | 5 | Nīderlande | 12 | Austrija | 12 | Polija | 21 | Portugāle | 12 | Slovēnija | 7 | Slovākija | 9 | Somija | 9 | Zviedrija | 12 | Apvienotā Karaliste | 24. | --------------------------------------------------